Санта-Марыя-дэльі-Анджэлі-э-дэі-Марціры

Базіліка Санта-Марыя-дэльі-Анджэлі-э-дэі-Марціры (), прысвечаная Дзеве Марыі, ангелам і мучанікам у Рыме, на плошчы Рэспублікі.

Царква пабудавана на месцы антычных руін тэрм Дыяклетыяна, меркавана, па праекце Мікеланджэла. Будаўніцтва было завершана пасля яго смерці, у 1566 годзе. У аснове плана царквы ляжыць грэчаскі (роўнабаковы) крыж.

Царква некалькі разоў перабудоўвалася пасля 1700 года: быў дабудаваны фасад, напачатку XX стагоддзя ён быў разабраны. Цяпер фасадам служыць частка экседры кальдарыя (памяшкання для гарачых ваннаў), асноўнае памяшканне размешчана ў фрыгідарыі (памяшканне для халодных ваннаў). Падлога будынка была падняты на 2 метры, каб прадухіліць пранікненне грунтавых вод.

Унутры Санта-Марыя-дэльі-Анджэлі-э-дэі-Марціры ўпрыгожана антычнымі калонамі, класічнымі арнаментамі, скульптурамі і карцінамі, у тым ліку працы французскіх мастакоў XVII—XVIII стагоддзяў. У царкве пахаваны Сальватор Роза, італьянскі мастак і паэт XVII стагоддзя, архітэктар Карла Марата, які працаваў над перабудовай царквы. У праходзе, які вядзе да папярочнага нефа размешчана статуя Св. Бруна, выкананая французскім скульптарам Гудонам.

 Тытулярная царква 
Царква Санта-Марыя-дэльі-Анджэлі-э-дэі-Марціры з’яўляецца тытулярнай царквой, кардыналам-святаром з тытулам царквы Санта-Марыя-дэльі-Анджэлі-э-дэі-Марціры з 26 лістапада 1994 года, з’яўляецца амерыканскі кардынал Уільям Генрых Кілар.

 Літаратура 
 Heinz-Joachim Fischer: Rom. Zweieinhalb Jahrtausende Geschichte, Kunst und Kultur der Ewigen Stadt. DuMont Buchverlag, Köln 2001, ISBN 3-7701-5607-2.

 Спасылкі 


Катэгорыя:Храмы Рыма
Катэгорыя:Тытулярныя цэрквы Рыма